ตำบลเมืองนะ

เมืองนะ เป็นตำบลหนึ่งของอำเภอเชียงดาว จังหวัดเชียงใหม่ เป็นที่ตั้งของอุทยานแห่งชาติผาแดงหรือชื่อเดิมคืออุทยานแห่งชาติเชียงดาว สถานที่ท่องเที่ยวสำคัญในอุทยานคือดอยค้ำฟ้า น้ำตกศรีสังวาลย์ บ่อน้ำร้อนโป่งอาง เป็นตำบลที่มีประชากรมากที่สุดในจังหวัดเชียงใหม่ถึง 38,010 คน (เดือนพฤษภาคม 2565) และเป็นพื้นที่ชายแดนไทย–พม่าที่จุดผ่อนปรนการค้ากิ่วผาวอกซึ่งเป็นอนาคตประตูการค้าชายแดนของจังหวัดเชียงใหม่เพื่อรองรับประชาคมเศรษฐกิจอาเซียน

ที่ตั้งและอาณาเขต 
ตำบลเมืองนะมีอาณาเขตติดต่อกับอำเภอและจังหวัดใกล้เคียงดังนี้

 ทิศเหนือ ติดต่อกับสหภาพพม่า
 ทิศใต้  ติดต่อกับตำบลปิงโค้ง และตำบลทุ่งข้าวพวง อำเภอเชียงดาว
 ทิศตะวันออก ติดต่อกับตำบลหนองบัว และตำบลศรีดงเย็น อำเภอไชยปราการ
 ทิศตะวันตก ติดต่อกับตำบลเปียงหลวง อำเภอเวียงแหง

การแบ่งเขตการปกครอง

การปกครองส่วนภูมิภาค 
ตำบลเมืองนะแบ่งพื้นที่การปกครองออกเป็น 14 หมู่บ้าน ได้แก่

การปกครองส่วนท้องถิ่น 
ท้องที่ตำบลเมืองนะ มีองค์กรปกครองส่วนท้องถิ่น เพียงแห่งเดียว คือ เทศบาลตำบลเมืองนะ ครอบคลุมพื้นที่ตำบลหนองควายทั้งหมด ซึ่งเป็นสภาตำบลเมืองนะที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลหนองควายในวันที่ 30 มกราคม พ.ศ. 2539

เมื่อองค์การบริหารส่วนตำบลเมืองนะ จังหวัดเชียงใหม่ มีความเจริญก้าวหน้ามากขึ้น องค์การบริหารส่วนตำบลเมืองนะได้ยกฐานะขึ้นเป็น เทศบาลตำบลเมืองนะ ตามประกาศกระทรวงมหาดไทย เมื่อวันที่ 15 กรกฎาคม พ.ศ. 2551 และมีผลในวันเดียวกัน

ประชากร 
พื้นที่ตำบลเมืองนะประกอบด้วยหมู่บ้านทั้งสิ้นจำนวน 14 หมู่บ้าน มีจำนวนประชากร 37,905 คน แบ่งเป็นชาย 18,587 คน หญิง 19,318 คน (เดือนธันวาคม 2564) เป็นตำบลที่มีจำนวนประชากรมากที่สุดในอำเภอเชียงดาวและในจังหวัดเชียงใหม่

 
 
 

* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

อ้างอิง

แหล่งข้อมูลอื่น 

 เว็บไซต์เทศบาลตำบลเมืองนะ

เมืองนะ
เมืองนะ